Tunis g‘arbidagi Kasserin viloyati hududida ro‘y bergan yirik yo‘l transport hodisasi oqibatida qurbon bo‘lganlar soni kamida 30 nafarni tashkil qilmoqda. Bu haqda Sputnik agentligi xabar tarqatgan. Tunis IIV ma’lumotiga ko‘ra, Fusan okrugi hududida sement ortilgan yuk mashinasi yo‘lovchi avtobusi bilan to‘qnashgan. Shundan so‘ng yo‘ldagi avtomobillar bir-biriga urila boshlagan. Rasmiy ma’lumotlarda halok bo‘lganlar soni 14 nafarligi, 51 kishi jarohatlangani aytilgan. Ma’lumotlarga ko‘ra, hodisaga yuk mashinasi tormozi ishlamay qolgani sabab bo‘lgan.